Diari Oficial de la Generalitat Valenciana


Sumari del DOGV 8364, del 20-08-2018 (2018/7998)

RESOLUCIÓ de 14 d'agost de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyaments esportius denominat Marcelino Olaechea Torrent, a Torrent
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/7998


Data del document
:   14-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 14 d'agost de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyaments esportius denominat Marcelino Olaechea Torrent, a Torrent [2018/7998]  
L'expedient núm. 2017/414 ha sigut iniciat a instàncies de l'entitat Fundació Marcelino Olaechea, en la sol·licitud d'autorització per a l'obertura i el funcionament d'un centre docent privat de nova creació d'ensenyaments esportius denominat Marcelino Olaechea Torrent, a Torrent.  
La Direcció General de Centres i Personal Docent va emetre un informe favorable el 26 de març de 2018 respecte a la proposta d'instal·lacions i ús educatiu dels espais reflectits en la documentació tècnica presentada, ja que compleix els requisits establits en la normativa corresponent.  
Vist l'informe favorable del Servei de Règim Especial respecte a les competències des del punt de vista d'ordenació acadèmica dels ensenyaments, en la mesura que el centre reuneix els requisits necessaris per a la impartició de les modalitats esportives sol·licitades.  
Vista la proposta de la direcció territorial competent en matèria educativa, que inclou l'informe de la Unitat Tècnica respecte a les instal·lacions, i de conformitat amb la normativa aplicable informa que el centre privat Marcelino Olaechea Torrent estarà situat a la seu la Inmaculada de Torrent de la Universitat Catòlica de València Sant Vicent Màrtir, on s'ubicaran les instal·lacions esportives específiques de futbol sala, handbol i bàsquet i haurà d'impartir els seus ensenyaments en horari compatible amb aquest centre i en les instal·lacions esportives Parc Central Ciutat de l'Esport i Oci, situades a la Ronda Vicente Pallardó, s/n, de Torrent, on s'ubicaran les instal·lacions esportives específiques de futbol i atletisme.  
Vist el compromís de la titularitat del centre de presentar la relació del professorat i les titulacions respectives, abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris; el Reial decret 1363/2007, de 24 d'octubre, que estableix l'ordenació general dels ensenyaments esportius de règim especial i el Decret 132/2012, pel qual es regulen els ensenyaments esportius de règim especial en la Comunitat Valenciana.   
Vista la proposta del director general de Centres i Personal Docent, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyaments i capacitat màxima que s'hi assenyalen.  
Codi del centre: 56762017  
Denominació genèrica del centre: centre autoritzat d'ensenyaments esportius.  
Denominació específica del centre: Marcelino Olaechea Torrent  
Titular: Fundació Marcelino Olaechea  
Domicili: Ramiro de Maeztu, 14  
Localitat: Torrent 46474  
Província: València.  
Ensenyaments i capacitat màxima que s'autoritzen:  
Ensenyaments Esportius de grau mitjà:  
2 cicles inicials i 2 cicles finals de Futbol (codi de l'ensenyament 67003814699), amb 35 llocs escolars per unitat.  
1 cicle inicial i 1 cicle final de Futbol Sala (codi de l'ensenyament 30077246582), amb 35 llocs escolars per unitat.  
1 cicle inicial i 1 cicle final d'Handbol (codi de l'ensenyament 99992149504), amb 35 llocs escolars per unitat.  
1 cicle inicial i 1 cicle final d'Atletisme (codi de l'ensenyament 33590445818), amb 30 llocs escolars per unitat.  
1 cicle inicial i 1 cicle final de Bàsquet (codi de l'ensenyament 62532803647), amb 30 llocs escolars per unitat.  
Ensenyaments Esportius de grau superior:  
2 cicles de Futbol (codi de l'ensenyament: 64615871138), amb 35 llocs escolars per unitat.  
1 cicle de Futbol Sala (codi de l'ensenyament: 47571797125), amb 35 llocs escolars per unitat.  
1 cicle d'Handbol (codi de l'ensenyament: 69826852662), amb 35 llocs escolars per unitat.  
1 cicle d'Atletisme (codi de l'ensenyament: 18926176330), amb 30 llocs escolars per unitat.  
1 cicle de Bàsquet (codi de l'ensenyament: 16597519130), amb 30 llocs escolars per unitat.  
  
Segon  
El centre haurà de presentar, abans de l'inici de les activitats educatives que s'autoritzen, la relació del professorat i les titulacions corresponents davant la direcció territorial competent, per a la seua aprovació, amb l'informe favorable previ de la Inspecció Educativa.  
  
Tercer  
El centre autoritzat d'Ensenyaments Esportius Marcelino Olaechea Torrent, s'adscriu al centre públic de Formació Professional Complex Educatiu de Xest, a efectes acadèmics i administratius.  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Cinqué  
La present resolució tindrà efectes des de la data en què es dicta; no obstant això, els seus efectes acadèmics es considera que fan referència a l'inici del curs escolar 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.   
  
València, 14 d'agost de 2018.- El conseller d'Educació, Investigació, Cultura i Esport, p. d., (R 26.10.2016), el secretari autonòmic d'Educació i Investigació: Miguel Soler Gracia.